"SCHEDULE OF BY-ELECTION TO WARD NO. VI UNDER AIZAWL MUNICIPAL CORPORATION, 2024","1406/2024-2025 Aizawl the 1st August, 2024: Aizawl Municipal Corporation huam chhunga Ward No. VI Corporator, Pu John Zosangliana Ralte thihna avanga seat ruak hnawhkhat turin State Election Commission chuan ni 22, August, 2024 (Ningani) hian By-Election a buatsaih dawn a ni. 1. AMC Constituency : A hnuaia tar Ian ang hi Ward No. VI, AMC in a huam chin locality te an ni a. Tin Ward No. VI hi Aizawl Municipal Corporation Inthlanpui 2021 a neih ah khan General seat a ni a, tun tum By-Election ah pawh hian a la ni zel ang. SI. No. WARD NO. CONSTITUENT LOCALITIES No of Seat 1 VI/1-Chanmari West 1 WARD No. - VI (General Seat) 2 VI/2-Edenthar 1 3 VI/3-Hunthar 2. Identification of Electors : Vote thlak turte chuan an nihna ti chiang turin Election Commission of India-in a siam EPIC an keng ngei tur a ni a, an nei lo a nih chuan an nihna chiang taka hriat theihna Identity Card dang State Election Commission, Mizoram-in Order hmanga a tih chhuahte zinga mi an keng tur a ni. Vote thlak a nih dawnin vote - 'neitu dik tak a ni' tih chian theih a nih loh chuan vote an thlak thei lo ang. 3. Dan leh thupek : Inthlanna felfai leh muanawm kan neih theih nan dan leh thu pek keng kawh turin District Magistrate leh Superintendent of Police, Aizawl District te beisei an ni a. Eng thil mahin Inthlanna hi a ti buai tur a ni lo. A tul a nih chuan Polling Station ven him ngai bikte an thlang chhuak ang a, ven himna kawngah hmaih nei loin hma an la tur a ni. 4. Election Officials : Deputy Commissioner, Aizawl District chu District Municipal Election Officer atan ruat a ni a, Inthlanna buaipuitu atan Sawrkar hnathawkte chu Municipal Returning Officer, Asst. Municipal Returning Officer, Presiding Officer, Polling Officer leh Counting Officials atan ruat an ni ang. 5. Conduct of Officials : State Election Commission chuan inthlan buatsaihnaa mawhphurtute chu duhsak bik leh hlauh bik emaw an neih a rem ti lo a , a lai thei ang bera hna thawk tura beisei an ni. An vai hian inthlan zawh hma chu State Election Commission hnuaiah deputation-a kal anga ngaih an ni a, Commission kaihhruaina leh thu neihna hnuaiah an thawk a ni. 6. Electronic Voting Machine (EVM) : Sub-section (i) of Section 37 of the Mizoram Municipalities Act, 2007 as amended-in a sawi angin he By-Election to Ward No. VI under Aizawl Municipal Corporation, 2024 ah hian Electronic Voting Machine (EVM) hman a ni ang. 7. Polling Station : Aizawl Municipal Corporation hnuaia Ward No. VI ah hian Polling Station 10 (sawm) a awm ang. 8. Indelible Ink : Vote thlak nawn leh mi aia vote thlak tumte ven nan vote thlaktute kut vei lam zungchal tin leh vuna kai telin Indelible Ink tah vek tur a ni ang. 9. Common Election Camp : Party worker-te inkara boruak thalo pumpelh nan Polling Station bulah Political Party-te leh Candidate-te awm khawm nan Common Election Camp pakhat chauh siam phal a ni a, he camp hi mawlmang thei ang bera siam tur a ni. Flag te, Poster te, Symbol te leh thu ziak, Political Party emaw Candidate lam kaihhnawih ziahna eng mah tar loh tur a ni. He Common Election Camp-ah hian party tinte pawm tlan theih tur, tualchhung mi (NGO/MPF) te duty tur a beisei an ni. 10. Term : Aizawl Municipal Corporation Term kum nga (5) kal mek chu chhunzawm zelin, he inthlana Corporator thlan tlin pawh hian Aizawl Municipal Corporation Term hman mek thleng hi a awh ang. 11. Model Code of Conduct : Model Code of Conduct chu tun atang hian Ward No. VI within Aizawl Municipality huam chhhungah hman tan nghal a ni a. He Model Code of Conduct hian Political Party zawng zawng te, Contesting Candidate zawng zawng te, Minister te, MLA te leh Aizawl Municipal Corporation inthlannaa inhnamhnawih Public Servant te a huam ang. 12. Schedule of Election : Hetiang hian By-Election to Ward No. VI under Aizawl Municipal Corporation, 2024 - Schedule of By-Election chu a siam a ni: 1 Announcement of Schedule of Election by State Election Commission, Mizoram & Returning Officer 01.08.2024 2 Last Date for Filing of Nomination 08.08.2024 (Thursday) (till 3:00 P.M.) 3 Scrutiny of Nominations 09.08.2024 (Friday) (1:00 P.M-3:00 P.M) 4 Last Date for withdrawal of Candidature 12.08.2024 (Monday) (till 1:00 P.M.) 5 Allotment of Symbols & Display of Contesting Candidates 12.08.2024 (Monday) (2:00 PM onwards) 6 Poll Date 22.08.2024 (Thursday) (7:00 A.M - 4:00 P.M) 7 Counting of Votes 26.08.2024 (Monday) (10:00 A.M. onwards) 8 Re-Poll (if necessary) 23.08.2024 (Friday) (7:00 A.M - 4:00 P.M) 9 Date by which Election process shall be completed 28.08.2024 (Wednesday) 13. Ngenna : State Election Commissioner, Mizoram chuan inthlanna him, fel fai leh muanawm kan neih theih nan inthlanna buaipuitu, Political Party te, Media te, NGO te leh mipui tawiawmna a ngen a. Mipui duh thlanna kal tlanga tualchhung inrelbawlna tha tak kan neih theih nana theih tawp chhuah theuh turin mitin te a sawm a. Poll Day, ni 22 August, 2024 hian AMC Ward No. VI huam chhunga mipui vote nei zawng zawng te chu vote thlak theuh turin a sawm a ni.",Dated: 1 st Aug 24 2:55 PM,https://dipr.mizoram.gov.in/post/schedule-of-by-election-to-ward-no-vi-under-aizawl-municipal-corporation-2024